C 61/32
ET
Euroopa Liidu Teataja
4.2.2022
26. rõhutab defektsete toodete puhul vajalike lahenduste osas vajadust tagada esmajoones toodete korduskasutamine või parandamine, mitte nende äraviskamine, tingimusel et see ei kahjusta tarbijate õigusi ning et kasutamine või parandamine ei too kaasa halvema kvaliteediga tooteid; 27. rõhutab vajadust tagada varuosade kättesaadavus, andes võimaluse toodet parandada ja tagades selle, et parandamise kulu ei sunni tarbijaid parandamisest loobuma, ning austades samal ajal tarbijate õigusi toodete vastavuse ja ohutuse osas; soovitab komisjonil uurida, milliseid meetmeid tuleks selle võimaldamiseks võtta; 28. julgustab komisjoni hindama kaupade müügi direktiivi läbivaatamise raames, kuidas edendada toodete parandamist ja soodustada kestlikumaid ringlustooteid, tagades samal ajal tarbijate õigused ning majandusliku tasakaalu tarbija ja ettevõtja vahel; 29. rõhutab kohalike ja piirkondlike omavalitsuste tähtsat rolli selles küsimuses ning vajadust edendada kohalikul ja piirkondlikul tasandil uusi tarbimis- ja käitumistavasid, näiteks jagamismajandust; 30. soovitab toetada ärimudeleid, mis võimaldavad tarbijatel osta kauba asemel teenust, innustades parandustöid, sotsiaalmajanduse organisatsioonide tegevusi ja kasutatud kaupade turge; 31.
rõhutab vajadust koostada kohalike parandamise ja ringmajanduse valdkonna heade tavade loetelu;
32. rõhutab, et vaja on laiendada kohalike tarbimisalaste meetmete ulatust teenusmajanduse suunas näiteks sellistes valdkondades nagu hoonete renoveerimine ja tarbijate eluaseme kohandamine rohelisema ja digitaalsema ühiskonna nõuetele, eelkõige tugevdades tarbijatele mõeldud teavitamisvahendeid; 33. toetab kohalikku kaubandust soodustavaid algatusi, mille eesmärk on parandada tarbijate positsiooni turul, keskkonnakaitset ning käsitöönduse edendamist; 34. rõhutab kohalike ja piirkondlike omavalitsuste võimalikku olulist rolli tarbijate teavitamise ja koolitamise valdkonnas; 35.
toonitab seda, kui olulised on tõhusad lahendused, mis on tarbijatele hõlpsasti mõistetavad ja rakendatavad;
36. tunneb heameelt komisjoni valmiduse üle teha koostööd ettevõtjatega, et julgustada neid andma vabatahtlikke lubadusi astuda kestliku tarbimise toetamiseks samme, mis lähevad seadusega nõutust kaugemale; 37. rõhutab vajadust laiendada ökodisaini direktiivi, nii et see hõlmaks energiamõjuga tooteid, aga ka suurendada selle ulatust viisil, et selles käsitletaks laiemat suurema keskkonnamõjuga tootevalikut, ning näha ette meetmed jäätmetekke vältimiseks; 38. toetab kindlalt kestlike toodete algatuse avaldamist, mille eesmärk on muuta sellised tooted normiks, võidelda toodete lühikese kasutusea vastu ja edendada kestlikkust; 39. palub Euroopa Komisjoni, liikmesriike ning kohalikke ja piirkondlikke omavalitsusi, et rahalised stiimulid ELi taastekava raames suunataks nii, et oleks tagatud pikaajaline majanduslik, sotsiaalne ja keskkonnaalane areng, vähendades samal ajal ressursside kasutamist, vältides ja kõrvaldades ohtlikke aineid ning parandades materjalide ja süsteemide ringlust; 40. toonitab veel kord pakilist vajadust kiirendada üleminekut taastava majanduskasvu mudelile, hoides ressursside tarbimise meie planeedi võimaluste piirides ja vähendades meie ökoloogilist jalajälge.
Selleks on hädavajalik lahutada majanduskasv ja ressursside kasutamine, arendada välja tõeline ringmajandus ning teha koostööd kõigil valitsemis- ja ühiskonnatasanditel; 41. rõhutab vajadust toetada VKEsid ja kohalikke väiketootjaid rohepöördel halduskoormust suurendamata.
Euroopa rahalised vahendid on selliste üleminekute tagamiseks väga vajalikud.
Komitee rõhutab, et kohalikud ja piirkondlikud omavalitsused tuleb kaasata teabe edastamisse olemasolevate ELi rahaliste vahendite kohta;